14 paaltjies in 'n wedstryd: Harmer draai kolwers wéér dronk | Maroela Media
Die 31-jarige Simon Harmer het vir die derde keer in sy loopbaan 14 of meer paaltjies in 'n wedstryd geneem toe hy Essex gehelp het om Surrey met 169 lopies te wen.
Om sy prestasie in perspektief te plaas: Net die legendariese Engelse draaier, Derek Underwood, kon tussen 1967 en 1983 vir Harmer ewenaar.
Die veglustige draaier is bekend daarvoor dat hy sy kritici se monde wil snoer.
Hy het in vorige onderhoude onder meer gesê dat hy die "beste wegbreek-bouler ter wêreld is" én boonop mense verkeerd wil bewys wanneer hulle sê dat Engelse blaaie nie vroeg in die seisoen sal draai nie.
Hoewel iemand soos Indië se Ravichandran Ashwin dalk sy kop sal skud oor Harmer se "beste ter wêreld"-stelling, sorg sy loopbaanstatistieke vir indrukwekkende leesstof.
In 147 eersterangse wedstryde het hy reeds 36 keer vyf paaltjies in 'n wedstryd geneem, terwyl hy by sewe geleenthede tien of meer paaltjies in 'n kragmeting laat spat het.
Tog is sy en Keshav Maharaj se boulgemiddeld (27,35 teenoor 27,89) min of meer dieselfde.
Harmer het Suid-Afrika in 2017 verlaat nadat die moontlikheid opgeduik het om nie eens deur die Warriors gekontrakteer te word nie. Boonop is hy ook ná slegs vyf toetse deur die Protea-keurders in die pad gesteek.
"Met die Kolpak-regulasies wat verander, sal die Kolpak-etiket heeltemal teen die einde van die jaar wegval wanneer Engeland die Europese Unie vaarwel toeroep," het Harmer gesê.
Volgens Harmer sal hy aanhou om sy bes vir Essex te lewer.
Geweeg en te wit bevind in SA?
Ai! wat van nederig wees. Niemand hou van windsakke nie.
Dis jammer ons kon hom gebruik maar soos Koos10 noem sy pigment pas ongelukkig nie in by kniebuigende Proteas se kleurskakering. Hy mag seker maar winty wees!Sterkte aan hom